b'\n_START_ARTICLE_\nJinjiang, Fujian\n_START_SECTION_\nDemograpiya\n_START_PARAGRAPH_\nKilala ang Jinjiang sa napakaraming mga pabrikang nakahimpil doon, lalo na sa industriya ng pananamit at tatak-pangalan na mga sapatos. Maraming mga manggagawang migrante ay mula sa ibang mga lugar ng Fujian at sa labas ng lalawigan upang mangako sa taunang mga kontrata._NEWLINE_Kilala ang Jinjiang bilang tahanan sa maraming Tsino na diaspora, lalo na sa Taiwan, Pilipinas, Malaysia, Singapore, Myanmar, Australya, at iba pa. Buhat ng kahirapan noong unang bahagi ng ika-19 na dantaon, lumipat ang maraming mga residente sa Timog-silangang Asya para sa inaasam na maginhawang buhay, tulad ng tinatawag nilang "xia nan yang, \xe4\xb8\x8b\xe5\x8d\x97\xe6\xb4\x8b", literal na "maglay\xc3\xa1g patungo sa katimugang karagatan" sa Tagalog. Karamihan sa kanila ay matagumpay na sumama sa mga lipunang pampook at nakatamo ng malaking tagumpay. Halimbawa, ayon sa Forbes, matutunton sa Jinjiang ang pinagmulan ng anim sa sampung pinakamayayamang mga negosyante sa Pilipinas. Kaya mula noong dekada-1980 hanggang dekada-1990 nakatanggap ang Jinjiang ng maraming handog at pamumuhunan mula sa ibayong-dagat na mga pamayanang Tsino. Ilan sa mga Tsinong Pilipino na buhat Jinjiang ay sina Henry Sy (1924\xe2\x80\x932019), tagapagtatag ng kompanyang SM Prime Holdings na namamahala sa SM Supermalls, at Dee C. Chuan (1888\xe2\x80\x931840), negosyante at pilantropong nakilala bilang "Lumber King of the Philippines."'